
HOTĂRÂRE

privind aprobarea ocupării temporare a terenului în suprafață de 2,7252 ha din fondul forestier național, de către Societatea Națională de Transport Gaze Naturale „Transgaz” S.A., pentru proiectul de importanță națională în domeniul gazelor naturale „Conductă de transport gaze naturale Lugașu-Huedin, inclusiv alimentare cu energie electrică, protecție catodică și fibră optică”
Având în vedere prevederile art. 38 alin. (1) lit.b), alin.(4), (7), (8) și (10), art.44 alin.(1) lit. c), art.46 alin.(1), (5) - (7) și art. 50 din Legea nr. 331/2024 privind Codul silvic, cu modificările și completările ulterioare, precum și ale art. 2 alin. (1) lit. m), art.3 alin. (1)-(10) și (12) din Legea nr.185/2016 privind unele măsuri necesare pentru implementarea proiectelor de importanță națională în domeniul gazelor naturale,

în temeiul art. 108 din Constituția României, republicată și al art.3 alin.(11) și art.18 din Legea nr.185/2016 privind unele măsuri necesare pentru implementarea proiectelor de importanță națională în domeniul gazelor naturale,
Guvernul României adoptă prezenta hotărâre

Art. 1. – (1) Se aprobă ocuparea temporară a terenului forestier în suprafață de 2,7252 ha din fondul forestier național, de către Societatea Națională de Transport Gaze Naturale „Transgaz” S.A., pentru proiectul de importanță națională în domeniul gazelor naturale „Conductă de transport gaze naturale Lugașu-Huedin, inclusiv alimentare cu energie electrică, protecție catodică și fibră optică”.
(2) Terenul prevăzut la alin.(1) este compus din terenul forestier în suprafață de 1,4162 ha aflat în proprietatea publică a statului și terenul forestier în suprafață de 1,3090 ha aflat în proprietatea privată a persoanelor fizice și juridice. 
(3) Terenul forestier în suprafață de 1,4162 ha, aflat în proprietatea publică a statului și administrarea Regiei Naționale a Pădurilor – Romsilva, este localizat astfel: pe raza Ocolului Silvic Huedin, din cadrul Direcției Silvice Cluj, în U.P. I Ciucea, în u.a. 192 % = 0,4171, u.a. 130 B% = 0,2272 ha,  u.a. 129 % = 0,4523 ha, u.a. 62 A% = 0,1286 ha, u.a. 50 A% = 0,1852 ha și u.a. 14 A% = 0,0058 ha.
(4) Terenul forestier în suprafață de 1,3090 ha, compus din terenul în suprafață de 0,4671 ha, aflat în proprietatea privată a Composesoratului Urbarial Plaiurile Măgurii Bucea, din terenul în suprafață de 0,3146 ha aflat proprietate privată a unor persoane fizice, din terenul în suprafață de 0,2834 ha, aflat în proprietatea privată a Composesoratului Urbarial Fildu de Sus și din terenul în suprafață de 0,2439 ha aflat proprietate privată a unor persoane fizice, este localizat astfel:

a) pe raza Ocolului Silvic Privat Vlădeasa-Huedin S.R.L. (0,4671 ha), în U.P. I Ciucea, u.a. 8 D% = 0,0309 ha, U.P. I Plaiul Măgurii, u.a. 8 A% = 0,1965 ha, u.a. 9 A% = 0,0950 ha, u.a. 13 E% = 0,0038 ha, u.a. 13 G% = 0,1220 ha, u.a. 21 % = 0,0189 ha, 
b) pe raza Ocolului Silvic Privat Vlădeasa-Huedin S.R.L. (0,3146 ha), U.P. I Ciucea, u.a. 8 D% = 0,1796 ha, 30 D% = 0,0324 ha, u.a. 39 A% = 0,0946 ha, U.P. I Plaiul Măgurii, u.a. 14 D% = 0,0005 ha, 9 A% = 0,0075 ha, 

c) pe raza Ocolului Silvic Almaș (0,2834 ha), din cadrul Direcției Silvice Sălaj, în U.P. I Fildu de Sus, u.a. 14 A% = 0,2834 ha, 

d) pe raza Ocolului Silvic Brătcuța R.A. (0,2439 ha), în U.P. V Dumbrava, u.a. 117 A% = 0,0365 ha și în U.P. I Asociere Brătcuța, u.a. 517 A% = 0,2074 ha.

(5) Ocuparea temporară din fondul forestier național a terenului prevăzut la alin. (1) se face cu defrișarea vegetației forestiere pe suprafața de 2,7252 ha, conform Acordului de mediu nr. 6/10.04.2024 emis de Agenția pentru Protecția Mediului Cluj și Deciziei nr.1/01.07.2024 de revizuire a Acordului de Mediu nr.6/10.04.2024, după cum urmează: 

a)
pe raza Ocolului Silvic Huedin (1,4162 ha), în U.P. I Ciucea, în u.a. 192 % = 0,4171, u.a. 130 B% = 0,2272 ha,  u.a. 129 % = 0,4523 ha, u.a. 62 A% = 0,1286 ha, u.a. 50 A% = 0,1852 ha și u.a. 14 A% = 0,0058 ha,

b)  pe raza Ocolului Silvic Privat Vlădeasa-Huedin S.R.L. (0,4671 ha), în U.P. I Ciucea, u.a. 8 D% = 0,0309 ha, U.P. I Plaiul Măgurii, u.a. 8 A% = 0,1965 ha, u.a. 9 A% = 0,0950 ha, u.a. 13 E% = 0,0038 ha, u.a. 13 G% = 0,1220 ha, u.a. 21 % = 0,0189 ha, 

c)
pe raza Ocolului Silvic Privat Vlădeasa-Huedin S.R.L. (0,3146 ha), U.P. I Ciucea, u.a. 8 D% = 0,1796 ha, 30 D% = 0,0324 ha, u.a. 39 A% = 0,0946 ha, U.P. I Plaiul Măgurii, u.a. 14 D% = 0,0005 ha, 9 A% = 0,0075 ha, 

d)
pe raza Ocolului Silvic Almaș (0,2834 ha), din cadrul Direcției Silvice Sălaj, în U.P. I Fildu de Sus, u.a. 14 A% = 0,2834 ha, 

e)
pe raza Ocolului Silvic Brătcuța R.A. (0,2439 ha), în U.P. V Dumbrava, u.a. 117 A% = 0,0365 ha și în U.P. I Asociere Brătcuța, u.a. 517 A% = 0,2074 ha.
Art. 2. – (1) Exploatarea masei lemnoase de pe terenul prevăzut la art.1 și 2 se face cu respectarea prevederilor art.101 alin. (1) și (2), art. 102 alin. (1), art. 103 și art. 104 alin. (1) din Legea nr. 331/2024 privind Codul silvic, cu modificările și completările ulterioare, iar precomptarea masei lemnoase se face cu respectarea prevederilor art.25 alin. (1) lit. a) și c) și alin. (2) lit. c), precum și a prevederilor art. 65 alin. (3) lit. b), art.71 alin. (4) și art.72 alin. (4) și (8)-(10) din Legea nr. 331/2024, cu modificările și completările ulterioare.

(2) Materialul lemnos rezultat în urma defrișării vegetației forestiere de pe terenurile prevăzute la art.1 revine proprietarului, în cazul fondului forestier proprietate privată a persoanelor fizice, respectiv administratorului, în cazul fondului forestier proprietate publică a statului.

(3) Pentru terenurile forestiere aflate în proprietatea privată a persoanelor fizice, pentru care Societatea Națională de Transport Gaze Naturale „Transgaz” S.A. a emis declarația de asumare proprie a răspunderii, ca urmare a imposibilității obținerii acordului proprietarilor, sumele datorate pentru ocuparea temporară a terenurilor forestiere, inclusiv valoarea masei lemnoase valorificate, se consemnează cu titlu de indemnizație într-un cont bancar deschis pe numele inițiatorului proiectului și se eliberează ulterior prin dispoziția inițiatorului proiectului, în conformitate cu prevederile art.3 alin.(6) din Legea nr.185/2016 privind unele măsuri necesare pentru implementarea proiectelor de importanță națională în domeniul gazelor naturale.
(4) Exploatarea masei lemnoase de pe terenurile forestiere se efectuează de către ocoalele silvice sau prin alți operatori economici atestați pentru exploatări forestiere.

(5) Cheltuielile efectuate pentru exploatarea masei lemnoase se suportă de către Societatea Națională de Transport Gaze Naturale „Transgaz“ - S.A.

(6) Valorificarea masei lemnoase de pe terenurile forestiere și eliberarea documentelor de însoțire a masei lemnoase rezultate, în situația prevăzută la alin. (3) se face de către ocoalele silvice care asigură administrarea sau serviciile silvice, după caz, la solicitarea Societății Naționale de Transport Gaze Naturale „Transgaz” S.A. 

(7) Sumele rezultate din valorificarea masei lemnoase, în situația prevăzută la alin.(3), se virează Societății Naționale de Transport Gaze Naturale „Transgaz” S.A. de către ocoalele silvice care asigură administrarea sau serviciile silvice, în termen de 30 de zile de la data încasării.

(8) Valorificarea masei lemnoase, în situația prevăzută la alin.(3), se suportă de către Societatea Națională de Transport Gaze Naturale „Transgaz” SA.

Art. 3. – Ocuparea temporară a terenului forestier prevăzut la art. 1 se face pe toată durata de execuție și existență în fondul forestier național a conductei aferente proiectului de importanță națională în domeniul gazelor naturale „Conductă de transport gaze naturale Lugașu-Huedin, inclusiv alimentare cu energie electrică, protecție catodică și fibră optică”, potrivit art. 18 alin. (2) din Legea nr. 185/2016.

Art. 4. – (1) Societatea Națională de Transport Gaze Naturale „Transgaz” S.A. a achitat în Fondul de ameliorare a fondului funciar cu destinație silvică, aflat în administrare la Ministerul Mediului, Apelor și Pădurilor, garanția pentru ocuparea temporară a terenului prevăzut la art. 1, în suprafață de 2,7252 ha, în cuantum de 310.038,72 lei, cu Ordinul de plată nr. 705 din 04.10.2024.

(2) Predarea terenurilor forestiere prevăzute la art.1 alin.(3) de către Ocolul Silvic Huedin care asigură administrarea se va face numai după achitarea de către Societatea Națională de Transport Gaze Naturale „Transgaz” S.A. a obligațiilor bănești prevăzute la art.46 alin. (1) lit. e) din Legea nr. 331/2024, cu modificările și completările ulterioare.
 
(3) Predarea terenurilor forestiere prevăzute la art. 1 alin. (4) de către ocoalele silvice care asigură administrarea sau serviciile silvice se va face numai după achitarea de către Societatea Națională de Transport Gaze Naturale „Transgaz” S.A. a obligațiilor bănești prevăzute la art. 46 alin. (1) lit. b), c) și e) din Legea nr. 331/2024, cu modificările și completările ulterioare.
(4) În cazul terenurilor forestiere prevăzute la art.1 alin.(4), pentru care Societatea Națională de Transport Gaze Naturale „Transgaz” S.A. a emis declarația de asumare proprie a răspunderii, ca urmare a imposibilității obținerii acordului proprietarilor, obligațiile bănești prevăzute la art.46 alin. (1) lit. b) și c) din Legea nr.331/2024, cu modificările și completările ulterioare, care trebuie achitate potrivit alin.(3), se consemnează cu titlu de indemnizație într-un cont bancar deschis pe numele inițiatorului proiectului și se eliberează ulterior prin dispoziția inițiatorului proiectului, în conformitate cu prevederile art.3 alin.(6) din Legea nr.185/2016.
(5) Predarea terenurilor prevăzute la art.1 alin.(3) și (4) de către Ocolul Silvic Huedin, Ocolul Silvic Privat Vlădeasa-Huedin S.R.L., Ocolul Silvic Almaș, Ocolul Silvic Brătcuța R.A. către Societatea Națională de Transport Gaze Naturale „Transgaz” S.A, se face pe bază de procese-verbale de predare-primire, încheiate în termen de maximum 180 de zile de la data intrării în vigoare a prezentei hotărâri, în prezența reprezentanților Gărzii forestiere Cluj și Gărzii forestiere Oradea, potrivit prevederilor art.46 alin.(6) din Legea nr.331/2024, cu modificările și completările ulterioare.
Art. 5. – (1) La dezafectarea obiectivului, Societatea Națională de Transport Gaze Naturale „Transgaz” S.A. are obligația redării terenului prevăzut la art. 1 în circuitul silvic apt de a fi împădurit și fără restricții în ceea ce privește reinstalarea vegetației forestiere.
(2) Terenul forestier prevăzut la alin (1) se va reda în circuitul silvic la categoria de folosință „păduri și terenuri destinate împăduririi sau reîmpăduririi”.

Art. 6. – Ocolul Silvic Huedin, Ocolul Silvic Privat Vlădeasa-Huedin S.R.L., Ocolul Silvic Almaș, Ocolul Silvic Brătcuța R.A., Societatea Națională de Transport Gaze Naturale „Transgaz” S.A., Garda Forestieră Cluj și Garda Forestieră Oradea răspund de aplicarea prevederilor prezentei hotărâri.

